भेट्रान्स कप फुटबल आजबाट
हेटौंडा भेट्रानको आयोजनामा ४० वर्षमाथिको ‘एट–ए–साइड’ राष्ट्रिय फुटबल प्रतियोगिता बिहीबार हेटौंडामा सुरु हुँदै छ । नवज्योति माविको मैदानमा हुने प्रतियोगिताको तेस्रो संस्करणमा देशका विभिन्न सहरबाट उत्कृष्ट ११ क्लबको सहभागिता छ । 
हेटौंडा — हेटौंडा भेट्रानको आयोजनामा ४० वर्षमाथिको ‘एट–ए–साइड’ राष्ट्रिय फुटबल प्रतियोगिता बिहीबार हेटौंडामा सुरु हुँदै छ । नवज्योति माविको मैदानमा हुने प्रतियोगिताको तेस्रो संस्करणमा देशका विभिन्न सहरबाट उत्कृष्ट ११ क्लबको सहभागिता छ ।  सबै टोलीमा राष्ट्रिय टोलीमा प्रतिनिधित्व गरिसकेका पुराना खेलाडीको सहभागिता रहने आयोजकले जनाएको छ । प्रतियोगितामा भरतपुर भेट्रान्स चितवन, सानो गौचरन काठमाडौं, वीरगन्ज युनाइटेड, सनसाइन एकेडेमी कैलाली, पशुपतिनगर हेटौंडा, बगरभाइ खल: पोखरा समूह ‘क’ मा छन् । समूह ‘ख’ मा हेटौंडा भेट्रान, बगरभाइ खल: (५०) पोखरा, वीरगन्ज युथ एकेडेमी, एबीसी पोखरा र जोरपाटी काठमाडौं छन् । नकआउटका आधारमा हुने प्रतियोगिता विजेताले ६० हजार र उपविजेताले ४० हजार रुपैयाँ पुरस्कार जित्ने आयोजक क्लब उपाध्यक्ष नवराज बज्राचार्यले वताए । फाइनल शनिबार हुनेछ । 